CELEX: 32009L0106
Language: sk
Date: 2009-08-14 00:00:00
Title: Smernica Komisie 2009/106/ES zo 14. augusta 2009 , ktorou sa mení a dopĺňa smernica Rady 2001/112/ES, ktorá sa vzťahuje na ovocné šťavy a niektoré podobné produkty určené na ľudskú spotrebu

15.8.2009   
            
            
               SK
            
            
               Úradný vestník Európskej únie
            
            
               L 212/42
            
         
      SMERNICA KOMISIE 2009/106/ES
   zo 14. augusta 2009,
   ktorou sa mení a dopĺňa smernica Rady 2001/112/ES, ktorá sa vzťahuje na ovocné šťavy a niektoré podobné produkty určené na ľudskú spotrebu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2001/112/ES z 20. decembra 2001, ktorá sa vzťahuje na ovocné šťavy a niektoré podobné produkty určené na ľudskú spotrebu (1), a najmä na jej článok 7,
   keďže:
   
               (1)
            
            
               V smernici 2001/112/ES sa ustanovili osobitné ustanovenia týkajúce sa výroby, zloženia a označovania ovocných štiav a podobných produktov s cieľom podporiť ich voľný pohyb v Spoločenstve. Tieto pravidlá by sa mali prispôsobiť technickému pokroku a mali by sa pri nich zohľadniť trendy v príslušných medzinárodných normách, predovšetkým v Kódexe noriem pre ovocné šťavy a nektáre (Codex Stan 247-2005), ktorý prijal výbor pre Codex Alimentarius na svojom dvadsiatom ôsmom zasadnutí v dňoch 4. – 9. júla 2005, a Kódexe postupov európskeho združenia pre ovocné šťavy (Code of Practice of the European Fruit juice Association, AIJN).
            
         
               (2)
            
            
               V kódexe noriem sú konkrétne ustanovené faktory kvality a požiadavky na označenie ovocných štiav a podobných produktov. Takisto v kódexe postupov AIJN sú ustanovené faktory kvality ovocných štiav z koncentrátov a na medzinárodnej úrovni ho používa odvetvie výroby ovocných štiav ako referenčnú normu pri samoregulácii. Smernica 2001/112/ES by sa v čo najväčšej možnej miere mala zosúladiť s týmito normami.
            
         
               (3)
            
            
               V uvedenom kódexe noriem sa ustanovuje, že produkty vyrobené opätovným zriedením koncentrátu ovocnej šťavy sa označujú ako „ovocná šťava z koncentrátu“. V zodpovedajúcom predpise o označovaní na úrovni Spoločenstva by sa takisto mali používať tieto medzinárodne uznávané termíny. Aby sa zabezpečila jednotnosť označovania štiav vo všetkých členských štátoch, jednotlivé jazykové verzie by sa mali v prípade potreby pozmeniť tak, aby zodpovedali zneniu v kódexe.
            
         
               (4)
            
            
               V kódexe noriem a kódexe postupov AIJN sú takisto stanovené minimálne hodnoty Brix pre zoznam ovocných štiav z koncentrátu. Keďže tieto hodnoty umožňujú testy na požiadavky minimálnej kvality, mali by sa zohľadniť do tej miery, do akej zodpovedajú referenčným hodnotám platným v Spoločenstve.
            
         
               (5)
            
            
               Smernica 2001/112/ES by sa mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Smernica 2001/112/ES sa mení a dopĺňa takto:
   
               1.
            
            
               V článku 3 ods. 6 sa slová „vyrobené z koncentrátu (koncentrátov)“ a „čiastočne vyrobené z koncentrátu (koncentrátov)“ nahrádzajú slovami „z koncentrátu (koncentrátov)“ a „čiastočne z koncentrátu (koncentrátov)“.
            
         
               2.
            
            
               V prílohe I, časť I (Definície), ods. 1 písm. b) sa druhý odsek nahrádza takto:
               „Takto získaný produkt má organoleptické a analytické charakteristiky prinajmenšom ekvivalentné charakteristikám priemerného typu šťavy získanej z ovocia toho istého druhu v zmysle písm. a). Minimálne hodnoty Brix v prípade ovocných štiav z koncentrátu sa uvádzajú v prílohe V.“
            
         
               3.
            
            
               Dopĺňa sa príloha V, ako sa uvádza v prílohe k tejto smernici.
            
         Článok 2
   Členské štáty najneskôr do 1. januára 2011 prijmú zákony, iné právne predpisy a správne opatrenia potrebné na dosiahnutie súladu s touto smernicou. Znenie týchto ustanovení bezodkladne oznámia Komisii.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
   Metodiku týchto odkazov ustanovia členské štáty.
   Článok 3
   Táto smernica nadobúda účinnosť siedmym dňom po jej uverejnení v Úradnom vestníku Európskych spoločenstiev.
   Článok 4
   Táto smernica je určená členským štátom.
   
      V Bruseli 14. augusta 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 10, 12.1.2002, s. 58.
   
      PRÍLOHA
      
         
            „PRÍLOHA V
            
                        Triviálny názov ovocia
                     
                     
                        Botanický názov.
                     
                     
                        Minimálne hodnoty Brix pre ovocné šťavy a pretlak vyrobené opätovným zriedením
                     
                  
                        Jablko (*)
                     
                     
                        
                           Malus domestica Borkh.
                     
                     
                        11,2
                     
                  
                        Marhuľa (**)
                     
                     
                        
                           Prunus armeniaca L.
                     
                     
                        11,2
                     
                  
                        Banán (**)
                     
                     
                        
                           Musa sp.
                     
                     
                        21,0
                     
                  
                        Čierne ríbezle (*)
                     
                     
                        
                           Ribes nigrum L.
                     
                     
                        11,6
                     
                  
                        Hrozno (*)
                     
                     
                        
                           Vitis vinifera L. or hybrids thereof
                        
                           Vitis labrusca L. or hybrids thereof
                     
                     
                        15,9
                     
                  
                        Grapefruit (*)
                     
                     
                        
                           Citrus x paradise Macfad.
                     
                     
                        10,0
                     
                  
                        Guajava (**)
                     
                     
                        
                           Psidium guajava L.
                     
                     
                        9,5
                     
                  
                        Citrón (*)
                     
                     
                        
                           Citrus limon (L.) Burm.f.
                     
                     
                        8,0
                     
                  
                        Mango (**)
                     
                     
                        
                           Mangifera indica L.
                     
                     
                        15,0
                     
                  
                        Pomaranč (*)
                     
                     
                        
                           Citrus sinensis (L.) Osbeck
                     
                     
                        11,2
                     
                  
                        Mučenka jedlá (*)
                     
                     
                        
                           Passiflora edulis Sims
                     
                     
                        13,5
                     
                  
                        Broskyňa (**)
                     
                     
                        
                           Prunus persica (L.) Batsch var. persica
                        
                     
                     
                        10,0
                     
                  
                        Hruška (**)
                     
                     
                        
                           Pyrus communis L.
                     
                     
                        11,9
                     
                  
                        Ananás (*)
                     
                     
                        
                           Ananas comosus (L.) Merr.
                     
                     
                        12,8
                     
                  
                        Malina (*)
                     
                     
                        
                           Rubus idaeus L.
                     
                     
                        7,0
                     
                  
                        Višňa (*)
                     
                     
                        
                           Prunus cerasus L.
                     
                     
                        13,5
                     
                  
                        Jahoda (*)
                     
                     
                        
                           Fragaria x ananassa Duch.
                     
                     
                        7,0
                     
                  
                        Mandarínka (*)
                     
                     
                        
                           Citrus reticulata Blanco
                        
                     
                     
                        11,2
                     
                  
                        Pri šťavách z koncentrátu vyrobeného z ovocia, ktoré nie je uvedené v zozname, je minimálna hodnota Brix hodnota Brix šťavy, ktorá sa extrahovala z ovocia na výrobu koncentrátu.
                        Pri produktoch označených hviezdičkou (*), ktoré sa vyrábajú ako šťavy, sa určuje minimálna relatívna hustota vzhľadom na vodu pri teplote 20/20 °C.
                        Pri produktoch označených dvoma hviezdičkami (**), ktoré sa vyrábajú ako pretlak, sa určuje len minimálna neupravená hodnota Brix (bez úpravy kyseliny).
                        V prípade čiernych ríbezlí, guajavy, manga a mučenky sa minimálne hodnoty Brix vzťahujú len na ovocné šťavy a pretlak vyrobené opätovným zriedením v Spoločenstve.“